Η **Γερουσία του Κοινοβουλίου της Τσεχικής Δημοκρατίας** (τσεχικά: *Senát Parlamentu České republiky*) είναι ο άνω θάλαμος του Κοινοβουλίου της Τσεχικής Δημοκρατίας. Η έδρα της Γερουσίας είναι το Παλάτι Βάλενσταϊν, εντός της Πράγας.

Δομή
----

Το Παλάτι Βάλενσταϊν στην Πράγα, έδρα της Γερουσίας.
Η Γερουσία έχει 81 μέλη, που εκλέγονται για εξαετή θητεία, μέσω ενός εκλογικού πλειοψηφικού συστήματος, το οποίο αντιπροσωπεύει τις εκλογικές περιφέρειες της χώρας. Ένας υποψήφιος για τη Γερουσία δεν απαιτείται να είναι μέλος κάποιου πολιτικού κόμματος (σε αντίθεση με την κάτω βουλή).

Η Γερουσία έχει ένα πρόεδρο και τέσσερις αντιπροέδρους. Τα μέλη της συμμετέχουν σε ειδικές και μη επιτροπές.

Η καγκελαρία της γερουσίας έχει δημιουργηθεί για να παρέχει επαγγελματικές, οργανωτικές και τεχνικές υπηρεσίες. Η γερουσία καταλαμβάνει διάφορα ιστορικά μέγαρα στο κέντρο της Πράγας, εντός του προαστίου Μάλα Στράνα. Το 2005 ο προϋπολογισμός του ήταν 561,2 τσεχικές κορώνες.

Εξουσίες
--------

Η γερουσία μπορεί να καθυστερήσει έναν προτεινόμενο νόμο που ψηφίστηκε από τη Βουλή των Αντιπροσώπων της Τσεχικής Δημοκρατίας, αν και το βέτο του μπορεί να αγνοηθεί όταν στη Βουλή υπάρχει απόλυτη πλειοψηφία (δηλαδή τουλάχιστον 101 από τα 200 μέλη) σε μια επαναλαμβανόμενη ψηφοφορία. Η γερουσία, εντούτοις, δεν μπορεί να αγνοηθεί όταν ψηφίζει συνταγματικούς νόμους και διεθνείς συνθήκες.

Επιπλέον, η γερουσία αποφασίζει σχετικά με το διορισμό των δικαστών στο Συνταγματικό Δικαστήριο της Τσεχικής Δημοκρατίας, έχοντας το δικαίωμα να εμποδίσει υποψηφίους, και μπορεί να προτείνει νέους νόμους. Ωστόσο, η γερουσία δεν μπορεί να ψηφίσει τον προϋπολογισμό της χώρας και να προβεί σε πρόταση μομφής εναντίον της κυβέρνησης, σε αντίθεση με τη Βουλή των Αντιπροσώπων.

Ο πρόεδρος της γερουσίας είναι ο δεύτερος ισχυρότερος αξιωματούχος στην Τσεχία, για εθιμοτυπικούς κυρίως λόγους, μετά από τον πρόεδρο της δημοκρατίας. Στην πράξη, όμως, η εξουσία του είναι ελάχιστη.

Ιστορικά στοιχεία
-----------------

Η γερουσία ιδρύθηκε με το συνταγματικό νόμο του τσεχικού εθνικού συμβουλίου (ČNR), στις 16 Δεκεμβρίου 1992. Ο κύριος λόγος για τη δημιουργία της ήταν η ανάγκη να εξευρεθεί ένα μέρος για τα μέλη της ομοσπονδιακής συνέλευσης, που απολύθηκαν κατά την διάλυση της Τσεχοσλοβακίας. Άλλοι λόγοι που δόθηκαν ήταν ο προσδιορισμός της θέσης της γερουσίας ως ένα ασφαλές όργανο επιδιόρθωσης νόμων της κάτω αίθουσας και ως εργαλείο εξισορρόπησης της εξουσίας, ενάντια στην κυριαρχία ενός μονοκομματικού κράτους.

Λόγω της αντιπολίτευσης από τη Δημοκρατική Συμμαχία Πολιτών και από τους πολιτικούς που φοβόντουσαν την αραίωση της κρατικής εξουσίας, η γερουσία δεν συστάθηκε τα πρώτα χρόνια μετά την ανεξαρτησία. Οι πρώτες εκλογές για τη γερουσία πραγματοποιήθηκαν το 1996, με τη συμμετοχή των ψηφοφόρων να φτάνει περίπου στο 35%.

Πρόεδροι της Γερουσίας
----------------------

| Όνομα(γέννηση-θάνατος) | Πορτρέτο | Από | Έως | Πολιτικό κόμμα | Σημειώσεις |
| --- | --- | --- | --- | --- | --- |
|  | Πετρ Πίτχαρτ(1941-) |  | 18 Δεκεμβρίου 1996 | 16 Δεκεμβρίου 1998 | KDU-ČSL |  |
|  | Λίμπουσε Μπενέσοβα(1948-) |  | 16 Δεκεμβρίου 1998 | 23 Νοεμβρίου 2000 | ODS |  |
|  | Ιβάν Χάβλιτσεκ (υπηρεσιακός) |  | 23 Νοεμβρίου 2000 | 19 Δεκεμβρίου 2000 | ČSSD |  |
|  | Πετρ Πίτχαρτ(1941-) |  | 19 Δεκεμβρίου 2000 | 15 Δεκεμβρίου 2004 | KDU-ČSL |  |
|  | Πρέμισλ Σομπότκα(1944-) |  | 15 Δεκεμβρίου 2004 | 13 Νοεμβρίου 2010 | ODS |  |
|  | Μίλαν Στεχ(1953-) |  | 24 Νοεμβρίου 2010 | 1 Οκτωβρίου 2014 | ČSSD |  |
|  | Ζντένεκ Σκρόμαχ(1956-) (υπηρεσιακός) |  | 1 Οκτωβρίου 2014 | 19 Νοεμβρίου 2014 | ČSSD |  |
|  | Μίλαν Στεχ(1953-) |  | 19 Νοεμβρίου 2014 | 14 Νοεμβρίου 2018 | ČSSD |  |
|  | Γιάροσλαβ Κούμπερα(1947-2020) |  | 14 Νοεμβρίου 2018 | 20 Ιανουαρίου 2020 (*απεβίωσε εν ενεργεία*) | ODS |  |
|  | Γίρι Ρούζιτσκα(1948-) (υπηρεσιακός) |  | 20 Ιανουαρίου 2020 | 19 Φεβρουαρίου 2020 | TOP 09 |  |
|  | Μίλος Βίστρτσιλ(1960-) |  | 19 Φεβρουαρίου 2020 | σήμερα | ODS |  |

Παραπομπές
----------

1. 1 2 3 4 5 6 7 8 9 10 11 12 13 14 15 16
2. ↑  Senators ιστοσελίδα γερουσίας
3. ↑  Senate Committees ιστοσελίδα γερουσίας
4. ↑  Senate Commissions ιστοσελίδα γερουσίας
5. ↑  Seat of the Senate Αρχειοθετήθηκε 2007-09-30 στο Wayback Machine. ιστοσελίδα γερουσίας
6. ↑
7. ↑
8. ↑
9. ↑
10. ↑  Ústavní zmìny v dobì od pádu komunismu Bulletin Scientia Politica (Τσεχικά)
11. ↑  Historical Dictionary of the Czech State
12. 1 2 3 4 5 6  Lorenz, Astrid· Formánková, Hana (21 Ιουνίου 2018). *Das politische System Tschechiens*. ISBN 9783658215590.
13. ↑  «Senát dočasně vede místopředseda Ivan Havlíček». *iDNES.cz*. 24 Νοεμβρίου 2000. Ανακτήθηκε στις 8 Φεβρουαρίου 2020.
14. 1 2 3 4 5  «Senát Parlamentu České republiky». Ιανουαρίου 2012.
15. ↑  «Škromach dočasně vystřídá Štěcha, Senát povede do volby nového předsedy». *iDNES.cz*. 1 Οκτωβρίου 2014. Ανακτήθηκε στις 24 Φεβρουαρίου 2020.